મળતી માહિતી અનુસાર બેગમપુરા મૃગવાન ટેકરા ખાતે રહેતા સલમાન રફીક શેખ ટીફીન પહોંચાડવાનું કામ કરે છે. રવિવારે બપોરે તેઓ બાઈક લઈ અઠવાલાઈન્સથી મજુરા ગેટ તરફ આવતા હતા. તેઓ આઈટીઆઈની સામે ફ્લાય ઓવર બ્રિજ ચઢતા હતા. ત્યારે અચાનક ઉપરથી પસાર થતો ટીવી કેબલનો વાયર અચાનક તુટીને તેમની ઉપર પડ્યો હતો અને ચાલુબાઈકે કેબલ તેમને વિટળાંઈ ગયો હતો. જેથી સંતુલન ગુમાવી દેતા તેઓ બાઈક સાથે પટકાઈ ગયા હતા.